Tamnekda Tarumanit

Tamnekda Tarumanit , (s talatint : Imperium romanum ), d tallit deffir Tagduda Tarumanit , d tamnekda taqburt (27 s.t.-S-Ɛ – 395 / 476 / 1453), tamanaɣt-ynes tamezwarut d Roma , asmi teǧhed maḍi deg 117, tamnekda-nni tella d tilin tasertant ed tanmettit tameqqrant akk deg taɣerma utaram [ 1 ] .

Tazwara n Temnekda: Seg Tegduda ar Tgelda (27 Q.A - 14 S.A)

Tamnekda Tarumanit tebda s unecta deg useggas n 27 send n tlalit n Ɛisa, mi yefka ugraw Arumani isem n Augustus i Uctavyanus. Wagi d azmul n taggara n tegduda d tazwara n temnekda. Augustus ur yeqbil ara isem n ugellid neɣ n umenkad deg tazwara, yeṭṭef kan azwel n "Princeps" - anamek-is amezwaru ger yimdanen. Maca tidet, d netta i yeṭṭfen akk tanbaḍt.

Abeddel-a seg tegduda ar temnekda ur yeddi ara deg yiwen wass. Augustus yeḥrez udem n yinagrawen n tegduda - agraw yezga yella, ikunsulen ttwafernen yal aseggas - maca tidet akk adabu yella ger ifassen-is. Tagi d taɣawsa i wumi qqaren "Principat", anagraw anda amenkad yettban am umezwaru ger yegduden mačči d agellid.

Tidyanastiyin Timezwura d Unerni n Temnekda

Tidyanasti Julyu-Cludyan (27 Q.A - 68 S.A)

Ugustus (27 Q.A - 14 S.A) yesbedd talwit n 45 n yiseggasen. Yebna anagraw adblan amaynut, yessemɣer tilisa n temnekda, yerna yeǧǧa-d ayen wumi neqqar "Pax Romana" - talwit n lehna deg akk temnekda.

Wid i d-yusan deffir-s: Tibiryus (14-37), Kaligula (37-41), Cludyus (41-54), d Niru (54-68). Cludyus yekcem Britannya deg 43 S.A. Niru, amenkad aneggaru n tidyanasti-a, yenɣa aṭas n yemdanen gar-asen yemma-s Agrippine, arnu daɣen seld tadyant n tmes n uɣrem n Ruma deg 64, d waṭas iɣeblan nniḍen, Niru yenɣa iman-is deg 68.

Tidyanasti Flavyan (69-96 S.A)

Deffir n useggas n kraḍ n yimenkaden deg 69, Vespasyanus yeṭṭef adabu. Yebna Culuzzum ameqqran di Ruma. Mmi-s Titus (79-81) yekcem Urcalim deg 70 S.A, yessenger taqubbet n Yihuden. Dumisyanus (81-96), gma-s n Titus, yenɣa-t deg 96.

Imenkaden Inelfanen (96-180 S.A)

Talwit-a tettwassen d tin n "Imenkaden Imaɣlazen": Nirva (96-98), Trajanus (98-117), Hadriyanus (117-138), Antuninus Piyus (138-161), d Marcus Urilyus (161-180).

Trajanus yessewḍ tilisa tineggura n temnekda, yekcem Dasya d waṭas n tmura. Hadriyanus yebna aɣrab-is ameqqran di Britannya. Marcus Urilyus, afelzuf-amenkad, yura "Takrebbut", ayen yellan d yiwet seg teɣlafin timeqqranin n tfelsuft tastuysit .

Ineḍruyen Igejdanen n Temnekda

Aqheṛ n Tmasiḥit

Deg tallit n Niru (64 S.A) yebda leqheṛ ɣef yimasiiyen. Aṭas n yimenkaden ten-neɣɣen am Dyuklisyanus (284-305). Maca deg 313, Kunstantin yefka azref n ddin s wulɣu n Milan, yerna deg 380, Tyudusyus yerra tamasiḥit d ddin unṣib n temnekda.

Tikriḍt n Useggas n 235

Seg 235 ar 284, temnekda tekcem deg tikriḍt tameqqrant. 50 n yimenkaden ɛerḍen ad ḥekmen deg 50 n yiseggasen. Tiserdasin ttnaɣent timeṛṛa, tadamsa teɣli, iberraniyen kecmen seg akk idisan.

Tisemmaskalin n Dyuklisyanus

Dyuklisyanus (284-305) yebḍa tamnekda ɣef kuẓ n teɣmarin, ayen wumi neqqar "Tetrarchie". Yebɣa ad yessejhed tanbaḍt n temnekda tameqqrant, maca abeddel-a yeǧǧa amkan i beḍḍu aneggaru.

Kunstantin d Ubeddel ar Tamasiḥit

Kunstantin Ameqqran (306-337) yuɣal d amenkad awḥid deg 324. Yebna tamdint tamaynut, Cunstantinupl (Istanbul n wassa), yuɣal-itt d tamanaɣt tamaynut deg 330. S webrid n Milan deg 313, yefka tilelli i tmasiḥit, ayen i beddlen amezruy n temnekda.

Tazrirt n Temnekda Tarumanit

Tanbaḍt d Udbel

Irumaniyen sbedden anagraw adblan yettwassen deg akk umaḍal. Timdinin sɛant timanit-nsent, maca ttawint awal n Ruma. Anagraw n uzref arumani yuɣal d lsas n uṣaduf deg waṭas n tmura n wassa.

Tadamsa d Tanezzut

Tamnekda tesbedd anagraw n tanezzut ameqqran, s yiberdan yesdukklen akk timdinin. Denarius , tafadist tarumanit, tella d tadrimit i yettwassen deg akk ilel agrakal. Ruma tuɣal d ammas n tanezzut amaḍlan.

Idles d Tussna

Deg tallit n temnekda, talatinit d tegrigit llant d tutlayin n yimusnawen. Tasegda tarumanit tban deg yibennayen am Pantiyun , tiberdgin, d yiberdan iɣezfanen. Imyura am Vergilius (Aeneid) , Afulay (Tuttya), d Takitus ǧǧan-d tasekla tameqqrant.

Taserdasit

Taserdasit tarumanit tella d tameqqrant deg umezruy. Iserdasen n Ruma, s umsedday-nsen uḥkik d taktikt-nsen, rnan aṭas n tmura i temnekda. Limes, tilisa n temnekda yettwaḥerzen s tugrint d yiserdassen, tella tettwassen aṭas.

Abeḍḍu n Temnekda d Taggara-s

Abeḍḍu ɣef Temnekda n Umalu d Tin n Usamer (395 S.A)

Tyudusyus Amezwaru yemmut deg 395, yebḍa tamnekda ger sin warraw-is: Hunuryus deg umalu, Arkadyus deg usamer. Abeḍḍu-a, yellan deg tazwara amzun s "tamment", yuɣal d "arẓagan" deg kra n iseggasen ɣer zdat.

Taɣelaft n Temnekda n Umalu (376-476 S.A)

Seg useggas n 376, iberraniyen bdan ttaɣen tilisa n temnekda. Iwiziguten kecmen Galia d Spanya, Ivandalen wḍen ar Tefriqt Ugafa, Ihunnen n Attila ggzen ɣef Italia. Deg 410, Alaric n Yiwiziguten yeṭṭef Roma, ayen ur yeḍrin ara seg 800 n yiseggasen.

Amenkad Aneggaru (476 S.A)

Deg useggas n 476, Uduaker, aqerday abaṛbaṛi, yekkes Rumulus Ugustulus, aqcic n 14 n yiseggasen yellan d amenkad aneggaru n temnekda n umalu. Yesiweḍ tiselkin n tgelda i umenkad n Kunstantinupl. Ass-a yettwassen d tagara n temnekda tarumanit n umalu.

Tamnekda n Byzantium

Tamnekda n usamer, i wumi neqqar Tamnekda n Byzantium, tedder armi d 1453, mi tt-yeṭṭfen Iturken Iɛutmaniyen. Justinianus (527-565) yeɛreḍ ad yerr tilisa tiqdimin, maca ur yezmir ara ad yeḥbes aḍar n umezruy.

Ssebba n Uɣelluy

Aṭas n ssebba-t i yeǧǧan tamnekda ad teɣli:

Tagrawt

Tamnekda Tarumanit tedder azal n 500 n yiseggasen deg umalu (27 Q.A - 476 S.A) d 1500 n yiseggasen ma nessekcem Byzantium. Teǧǧa-d azal ameqqran deg umezruy n talsa. Taqanunit-is, tasegda-s, tutlayt-is, d yinsayen-is mazal ttbanen ass-a deg tmura n Turuft, Tefriqt Ugafa, d Asya Talemmast. Talatinit tuɣal d tutlayt n tussna d ddin deg Turuft n tallit talemmast. Anagraw adblan arumani d lsas n tanbaḍt deg aṭas n tmura n tura. Taggara n temnekda n umalu ur d-tusi ara taggara n yidles arumani, maca abeddel ameqqran deg umezruy n umaḍal aɣerbi.

Tizmilin